Jeg skal føre en sag men kan se de er flere muligheder Jeg kan køre det som en småsag ved retten Henvende mig til en advokat og køre en decideret retsag forbrugerklagenævnet er også en mulighed Jeg har retshjælp gennem min forsikring Hvis jeg vælger småsag kan jeg højest få dækket 50.000 kr Er forbrugernævnet godt nok ? Heste har kostet 47000 kr jeg har udgifter til behandlinger på 4300 kr på 3 måneder Jeg hr 3 behandlere på hvor de alle finder samme fejl, de 2 er dyrlæger, de nævner alle det er alvorligt. Den ene har set røntgen billeder som ved handelsundersøgelsen er uden anmærkninger, men hvor hun ville have lavet anmærkning, det underkender sælger dog. Håber der er nogen der vil byde ind, er så ked af det. Sælger er erhvervsdrivende men har fået en fra familien til at skrive uder på kontrakten, hun nægter dog at have noget med det at gøre. Der er flere ting der åbenlyst er noget værre rod
Jeg ville helt klart henvende mig til en advokat med speciale i handel med heste. Det er flere ting, der lyder lidt uldne, og sagen lyder ikke helt ligetil, så derfor tror jeg at du vil få den bedste rådgivning hos en advokat. Hvis en småsag kun dækker op til 50.000 tror jeg ikke, at det er nok, i tilfælde af at du også skal have dækket udgifter til opstaldning mv. og forbrugerklagenævnet tror jeg ikke behandler sager om hestehandel, men en advokat vil kunne råde dig til, hvad der er det bedste at gøre i netop din sag.
Ja jeg må have tålmodighed til 2 januar, hvor advokaten igen er på kontoret jeg har udgifter nu på 4300 kr til behandlinger + vaccination
Forbrugerklagenævnet har kunne behandle sager om køb af heste siden den nye forbrugerklagelov trådte i kraft 1. oktober 2015. For at Forbrugerklagenævnet kan tage stilling til sagen skal der være tale om en forbrugeraftale og det lyder som om du har et problem dér, når kontrakten siger noget andet. Det betyder, at du i sidste ende risikerer at nævnet afviser sagen, fordi de vælger at lægge den underskrevne kontrakt til grund og der dermed ikke er tale om en forbrugeraftale. Jeg ville nok anlægge en retssag. Der risikerer du ikke afvisningen og du har heller ikke et beløbmaksimum som ved en småsag.
Håber det løser sig, men nu du siger en fra familien har skrevet under på kontrakten så det ikke er erhverv, så tænker jeg: hvem stod på ejercertifikatet? Jeg kan da ikke forestille mig andet end at det er det, der er "gældende" i forhold til hvem der var den reelle ejer og dermed sælger? En "fremmed" kan vel ikke skrive under på en salgskontrakkt, hvis det ikke er den person, der står på ejercertifikatet, så kan man jo netop bare stjæle heste og sælge dem. Måske det kan bruges?
Tak jeg har fået advokat på men øv en sag
Den er lidt speget denne her, dels fordi din dyrlæge tilsyneladende ikke er enig med den dyrlæge, du i sin tid valgte til at lave handelsundersøgelsen. Faktisk kan det faktum i sin yderste konsekvens medføre, at sælger fritages for ansvar, men at det derimod er den dyrlæge, der har lavet handelsundersøgelse som er ansvarlig, hvis du kan bevise en fejl i forbindelse med handelsundersøgelsen. Mvh
Sagen endte heldigvis i forlig og hesten er returneret
Det er da godt det sluttede på en god måde!
Hej. Et opstaldningssted nær mig, har alt for små bokse og folde. Hvordan og til hvem skal jeg anmelde dette? Hestene lider som sådan ingen last, men folde og bokse er langt mindre end det er lovligt. Boksbundene er ligesådan mega ulækre og våde. Vandkopper tilfører langt fra den tilstrækkelige mængde vand. Dernæst ved jeg at mange af hestene (ejet af ejeren af opstaldningsstedet) trænger alvorligt til at for raspet tænder. Hjælp hvordan anmeldes dette??? Det er ikke decideret vanrøgt, men mange brud på hesteloven. Har virkelig brug for hjælp!!!
... med at læse dette: - og så vil du finde ud af, at reglerne for boksstørrelser for eksisterende hestehold først træder i kraft i 2020  Mht. vandkopper og vand nok, så kræver det at du måler det - har du gjort det? En vandkop bør kunne give ca. 8 liter i minuttet. I det hele taget kan du, som udenforstående, ikke rigtig gøre noget. Det må være op til opstalderne. Hilsen Sif
Reglerne er blevet revideret sidste år, så nu behøves boksene ikke være specielt store længere. Folde har på intet tidspunkt skullet være specielt store, en lille ridebane er nok til 4 heste.